Paduvihmaks loetakse ametlikult vaid sajuhulka 30 mm, mis tuleb ühe tunni või lühema aja vältel või siis 50 mm vähemalt 12 tunniga. Sellist valamist esineb kaunis harva, viimati laulupeo  ja jaanuaritormi ajal. Need padukad, mis katkestavad kontserte või pidusid, on tavaliselt tugevad vihmahood, ei enam.  Loodusõnnetuste hulka kuuluvad veel väga tugevad lumesajud, jäited, kui traatidel on jääkiht üle 2 cm paks, sama jäme rahe, vähemalt viis päeva jutti kestev pakane (alla 32°) või kuumalaine (üle +33°). Viimased on meie jaoks küll liig võimsad näitajad.